KOMMISSIONENS FORORDNING (EF) Nr. 2425/97 af 4. december 1997 om ændring af forordning (EF) nr. 1959/97 om indstilling af fiskeri efter hestemakrel fra fartøjer, som fører en medlemsstats flag, bortset fra spansk, portugisisk, tysk, fransk, irsk og nederlandsk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2205/97 (2), særlig artikel 21, stk. 3, og
ud fra følgende betragtninger:
Kommissionens forordning (EF) nr. 1959/97 (3), ændret ved forordning (EF) nr. 2185/97 (4), indstillede fiskeri efter hestemakrel fra fartøjer, som fører en medlemsstats flag, bortset fra spansk, portugisisk, tysk, fransk, irsk og nederlandsk flag;
Portugal overførte den 13. november 1997 2 000 tons hestemakrel til Danmark i farvandene i ICES-område V b (EF-område) VI, VII, VIII a, b, d og e, XII og XIV; fiskeri efter hestemakrel i farvandene i ICES-område V b (EF-område), VI, VII, VIII a, b, d og e, XII og XIV fra fartøjer, som fører dansk flag eller er registreret i Danmark, bør som følge heraf godkendes;
den aktuelle udnyttelsesgrad for kvoten af hestemakrel, der er bevilget Portugal i farvandene i ICES-område V b (EF-område), VI, VII, VIII a, b, d og e, XII og XIV, muliggør en overførsel af den pågældende kvote;
forordning (EF) nr. 1959/97 bør følgelig ændres -
UDSTEDT FØLGENDE FORORDNING:
Artikel 1
I forordning (EF) nr. 1959/97 foretages følgende ændringer:
1) I titlen indsættes efter ordet »portugisisk« ordet »dansk«.
2) I artikel 1, stk. 2, indsættes efter ordet »Portugal« ordet »Danmark«.
Artikel 2
Denne forordning træder i kraft på dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. december 1997.